pathway activation in cancer. this finding may indicate that a similar occurrence takes place in prostate cancer toenemende mededinging in die privaatsektor en tussen ander soortgelyke organisasies, rig ‘n grotewordende uitdaging aan die niewinsgerigte sektor om betekenisvolle wisselwerking met belangegroepe te bewerkstellig, iets wat dit onder andere moontlik maak om te differensieer en om gunstige en blywende indrukke van die korporatiewe handelsmerk te skep. die belangrikste navorsingsoogmerk van hierdie studie was om moontlike elemente aan die hand te doen vir ŉ konsepsuele raamwerk vir die integrasie van niewinsgerigte organisasies se kommunikasie in sosiale media. die vertrekpunt was dat ŉ gunstige korporatiewe handelsmerk in die niewinsgerigte sektor onder andere gerealiseer kan word deur middel van ŉ geïntegreerde kommunikasiebenadering wanneer sosiale media gebruik word om met belanghebbendes te kommunikeer. die studie verskil van vorige studies weens die spesifieke interdissiplinêre fokus op die korporatiewe handelsmerk, sosiale media en geïntegreerde kommunikasie, asook die feit dat dit in een studie geïntegreer is. die navorsing vir hierdie studie se belangrikste bydrae was gegrond op ŉ deurtastende literatuuroorsig, toegespits daarop om die gebruik van korporatiewe handelsmerke en sosiale media te verken; en om elemente wat ŉ geïntegreerde benadering tot handelsmerkkommunikasie in sosiale media sou kon daarstel, te beskryf. gedurende die ondersoek na die tema het die studie se sosialemediafokus gerus op klassieke teoretiese sienings en die teorie van en perspektiewe op menslike aksie, simboliese wisselwerking en sosiale teenwoordigheid. die gebrek aan ŉ enkele stel teoretiese aannames van sosiale media het ŉ proses van induktiewe redenering, gegrond op geïdentifiseerde sleutelelemente van sosiale media, genoodsaak. voortspruitend uit die literatuuroorsig het die empiriese navorsing uiters waardevolle insigte bekom van kommunikasiekundiges in suid--afrikaanse niewinsgerigte organisasies wat deur middel van sosiale media moet kommunikeer. laastens en na afloop van die meting van die voorgestelde elemente is die oogmerk om moontlike elemente vir die integrasie van kommunikasie van ŉ handelsmerk in sosiale media en die aanbieding daarvan in ŉ konsepsuele raamwerk, bereik. die konsepsuele raamwerk is op drie beginsels gegrond, naamlik ŉ fokus op die korporatiewe handelsmerk en ŉ filosofie van kommunikasieintegrasie, ondersteun deur sosiale media. die voorgestelde konsepsuele raamwerk behoort nuwe insigte in en bydraes tot die bestaande kenniskorpus oor organisasiekommunikasie te bied.